Un avion TAROM spre Chișinău a fost lovit de fulger și s-a întors din drum
Cursa TAROM Bucureşti - Chişinău din seara zilei de 24 martie a înregistrat o întârziere de peste trei ore, din motive tehnice, după ce aeronava a fost lovită de fulger.
Cursa TAROM Bucureşti - Chişinău din seara zilei de 24 martie a înregistrat o întârziere de peste trei ore, din motive tehnice, după ce aeronava a fost lovită de fulger/ Foto: pixabay.com
Cursa TAROM Bucureşti - Chişinău din seara zilei de 24 martie a înregistrat o întârziere de peste trei ore, din motive tehnice, după ce aeronava a fost lovită de fulger, la decolare, informează luni compania aeriană citată de Agerpres.ro
"Cursa ROT209 OTP2005 (Bucureşti/Otopeni - Chişinău) Boeing 737-700 a avut aseară 3 ore şi 10 minute întârziere din motive tehnice. La decolare, pe fondul condiţiilor meteo, avionul a fost lovit de fulger. În aceste circumstanţe, odată cu informarea primită de la piloţi, s-a renunţat la zbor, iar avionul Boeing 737- 82R a revenit la sol, în Bucureşti, şi a fost trimis la inspecţie tehnică", se arată într-un comunicat al operatorului aerian naţional.
O nouă aeronavă Boeing 737, în care au fost îmbarcaţi toţi cei 53 de pasageri, a decolat de pe Aeroportul Internaţional Otopeni, iar cursa a fost efectuată. TAROM precizează că niciun pasager sau membru al echipajului de bord nu a fost rănit, iar avionul iniţial este acum în proces de verificări tehnice.
"În acest context, menţionam faptul că, în baza utilizării lor esenţiale, aeronavele sunt construite cu structură adecvată protecţiei faţă de acest tip de incidente, iar fulgerele nu le pot afecta la nivel de producere a unor defecţiuni majore care să pună în pericol activitatea de zbor", subliniază compania.
Citiți monitorulcj.ro și pe Google News
CITEȘTE ȘI: